ফিজিও’র আশা, টেস্টের আগেই ফিট হয়ে যাবেন মিরাজ - ajkerograbani.com | A complete Bangladeshi newspaper ajkerograbani.com | A complete Bangladeshi newspaper
ফিজিও’র আশা, টেস্টের আগেই ফিট হয়ে যাবেন মিরাজ
| ২৯ আগস্ট ২০১৯ | ৭:৩৫ অপরাহ্ণ
‘আচ্ছা! মেহেদী হাসান মিরাজ কি টেস্ট দলে থাকবেন? তার আঙ্গুলের ইনজুরি কি ৫ আগস্টের আগে ভাল হবে? তার পক্ষে কি চট্টগ্রামের জহুর আহমেদ চৌধুরী স্টেডিয়ামে আফগানিস্তানের বিপক্ষে একমাত্র টেস্ট খেলা সম্ভব হবে?’
কিছু কৌতুহলি প্রশ্ন এখন ক্রিকেট অনুরাগিদের মনে। এমনকি নির্বাচকদের ভিতরেও একটা চাপা সংশয় ছিল। মিরাজ কি টেস্টের আগে ফিট হয়ে উঠবেন?
এদিকে চট্টগ্রাম টেস্টে টাইগারদের টিম কম্বিনেশনে মিরাজের প্রয়োজন। কারণ যতদুর জানা গেছে, ১৫ জনের দলেই থাকছেন ৪ স্পিনার। বাঁ-হাতি সাকিব-তাইজুল আর দুই অফ স্পিনার মিরাজ ও নাঈম হাসান।
এদের চারজন একসাথে টেস্ট একাদশে থাকলেও অবাক হবার কিছু থাকবে না। তাই মিরাজের দলে থাকা জরুরি। এখন মিরাজ যদি ম্যাচ খেলার মত সুস্থই না থাকেন, তাহলে তো আরেক সমস্যা। কারণ, এ মুহূর্তে আর বিকল্প স্পিনারও তেমন কেউ নেই।
এদিকে মিরাজের সর্বশেষ অবস্থা জানতে গিয়ে আজ বিকেলে জানা গেল আশার খবর, বিসিবির ফিজিও বায়েজিদ জানালেন, ‘আমরা আশাবাদি। এখন রিহ্যাব চলছে। উন্নতির গতি বেশ দ্রুত ও ভাল। আশা করি মিরাজ টেস্টের আগেই ফিট হয়ে উঠবে এবং আমার বিশ্বাস চট্টগ্রামে গিয়ে জাতীয় দলের অনুশীলনও করতে পারবে।’
ভাবছেন দক্ষিণ আফ্রিকান নতুন ফিজিও জুলিয়ান থাকতে বায়েজিদ কেন মিরাজের দেখভালের দায়িত্বে? বলার অপেক্ষা রাখে না, বায়েজিদ বিসিবির স্থানীয় ফিজিও এবং মিরাজ যখন আঙ্গুলে আঘাত পান তখন, মানে জুলিয়ান আসার আগেই তিনি টাইগার ক্রিকেটারদের সবাইকে দেখভাল করেছেন। এবং তিনি মিরাজের সার্বক্ষণিক খোজ খবর রাখবেন এবং যার তত্ত্বাবধানেই এখন রিহ্যাব চলছে মিরাজের।
মিরাজকে নিয়ে বায়েজিদ আরও জানান, ‘রিহ্যাব ভাল হচ্ছে। মিরাজ আগের চেয়ে অনেক বেটার ফিল করছেন। এবং হয়ত ২ আগস্ট চট্টগ্রামে প্র্যাকটিসও করতে পারবেন।’